«Аутизм және басқа аутистік спектр бұзушылығы бар балалардың оқу дағдыларын қалыптастыру немесе функционалды қарым-қатынасқа қарапайым қадамдар» облыстық семинарының қорытындылары бойынша ұсынымдар

**Күні:** 29.04.2021 ж. 9.00 - 13.30 сағ.

**Өтетін орны:** Ақмола облысы білім басқармасының “Көкшетау қаласы, №1 арнайы мектеп-интернаты” коммуналдық мемлекеттік мекемесі *(онлайн режимінде).*

**Қатысушылар:** аймақаралық, аймақтық ПМПК басшылары, ППТК мамандары, аудандық білім бөлімдерінің әдіскерлері, орталық мектептер мен мектепке дейінгі мекемелердің үйлестірушілері, арнайы білім беру ұйымдарының мамандары мен педагогтары, инклюзивті тәжірибені жүзеге асыратын Ақмола облысының білім беру ұйымдарының педагогтары, ерекше білім қажеттілігі бар балалардың мәселелерімен айналысатын қоғамдық ұйымдардың өкілдері, Ақмола облысы білім басқармасының баспасөз қызметі.

**Модератор:** Темірбаева Майя Жеңісқызы, Ақмола облысы білім басқармасының мектепке дейінгі және жалпы орта білім беру бөлімінің бас маманы, «Инклюзивті білім беру» мамандығы бойынша магистрі.

«Аутизм және басқа аутистік спектр бұзушылығы бар балалардың оқу дағдыларын қалыптастыру немесе функционалды қарым-қатынасқа қарапайым қадамдар» облыстық семинары - АСБ бар балаларды оқыту мен тәрбиелеу проблемасына арналған семинарлар сериясының біріншісі. Бұл семинар аутизммен ауыратын балалардың оқыту дағдыларын дамыту проблемасы бойынша арнайы мектеп-интернат педагогтарының практикалық тәжірибесін жалпылауға ықпал етті.

Сабақ үзінділерін бейне жағдайында көрсету барысында АСБ бар балалардың коммуникативтік дағдыларын дамыту бойынша коррекциялық-педагогикалық жұмыстың негізгі бағыттары ашылды. Семинар бағдарламасының пленарлық бөлімінде педагогтардың практикалық жұмыс тәжірибесінің теориялық негіздері, 7 бейне үзінділер, логопедтердің 2 жеке сабағы, дефектологтардың 6 жеке сабағы, сенсорлық бөлемедегі психологтың 1 жеке сабағы көрсетілді.

Экспромт-театрда бастауыш сынып оқушылары «Колобок» ертегісін көрсетті. «Лови приём» айдарында: Доптар оркестрі», «Суретті жандандыр», «Түрлі түсті алақандар», «Қағаз қиялдары», «Қылшықтармен музыкалық ойын», кинезиобит, батуттардағы динамикалық үзіліс. АСБ бар балалардың ата-аналарының сөз сөйлеуі семинардың видео-кейстерін көрсетумен аяқталды. Семинар соңында спикерлер ПОПС әдіс бойынша рефлексия ұйымдастырды, ол жерде қатысушылар өздерінің әсерлерімен бөлісті.

Мектеп-интернат мұғалімдері көрсеткен жаңашылдық осы санаттағы балаларды сүйемелдеу процесінде заманауи жұмыс әдістерінің кең спектрін ашты.

Семинарға қатысушылар айтқан пікірлердің нәтижелері бойынша алынған ақпараттың өзектілігі, пайдалылығы және жаңалығы атап өтілді. Семинарда педагогтардың жоғары деңгейдегі әдістемелік белсенділігі көрсетілді және семинардың жоғары деңгейі де атап өтілді. Мұндай іс-шара кәсіби шеберліктің дамуына, мекеменің тәжірибесін көрсету мүмкіндігіне ықпал етті. Барлық қатысушылар семинардың ұйымдастырушыларына №1 АМИ мамандары мен педагогтарына, Ақмола облысы білім басқармасына үлкен ризашылықтарын білдіріп, талқыланған мәселенің өзектілігі айқын деген жалпы пікірлерін білдірді.

Облыстық семинардың қорытындылары бойынша келесі ұсыныстар ұсынылды:

1. Жұмыста Floortime материалдары негізінде баланың даму кезеңдеріне сәйкес функционалды коммуникация құрудың ұсынылған әдістерін қолдану;

2. Сенсорлық интеграцияны дамыту бойынша АСБ бар оқушылармен жұмыс жүргізу;

3. Көкшетау қаласындағы, №1 арайын мектеп-интернатының педагогтары қолданатын «Когнитивті-өнімді педагогикалық технология» жүйесіне негізделген Floortimе әдіснамасын, сенсорлық-интегративті әдістерді қолдану мүмкіндігін қарастыру;

4. АСБ бар оқушылармен жұмыс істеуде жүйелі тәсілді қолдану;

5. Арнайы мектеп-интернаттың сайтына педаготардың көрсеткен сабақтардың видео кейс фрагменттерін орналастыру;

6. АСБ бар оқушылар арасында білім дағдыларын дамыту және жетілдіру бойынша семинарлар сериясын жалғастыру;

7. Республикалық деңгейдегі ғылыми-әдістемелік басылымдарда «Аутизм және басқа аутистік спектр бұзушылығы бар балалардың оқу дағдыларын қалыптастыру немесе функционалды қарым-қатынасқа қарапайым қадамдар» облыстық семинардың материалдарын жариялау;

8. АСБ балаларды оқыту мен тәрбиелеудегі инклюзивті практиканы, психологиялық-педагогикалық практиканы жүргізу бойынша білім ұйымдары мен арнайы білім беру ұйымдары педагогтарының жұмыс тәжірибесімен алмасу саласында серіктестігін жалғастыру.

9. Ақмола облысының педагогтарының бұқаралық ақпарат құралдарымен АСБ бар оқушыларды оқыту және тәрбиелеу мәселелері бойынша тәжірибе алмасу мүмкіндігін қарастыру.